Diari Oficial de la Generalitat Valenciana


Sumari del DOGV 3626, del 16-11-1999 (1999/9587)

DECRET 218/1999, de 9 de novembre, del Govern Valencià, pel qual s'aprova la modificació de l'actual denominació del Col·legi Oficial de Doctors i Llicenciats en Ciències Químiques, Fisicoquímiques i Doctors en Química Industrial de València, que passarà a denominar-se Col·legi Oficial de Químics de la Comunitat Valenciana, i es disposa la seua inscripció en el Registre de Col·legis Professionals i de Consells Valencians de Col·legis Professionals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/11/09/218/dof/vci/html**

### Dades del document

Número de DOGV
:   3626

Data del DOGV
:   16-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9587


Data del document
:   09-11-1999

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * col·legi professional
    * legislació
    * química

DECRET 218/1999, de 9 de novembre, del Govern Valencià, pel qual s'aprova la modificació de l'actual denominació del Col·legi Oficial de Doctors i Llicenciats en Ciències Químiques, Fisicoquímiques i Doctors en Química Industrial de València, que passarà a denominar-se Col·legi Oficial de Químics de la Comunitat Valenciana, i es disposa la seua inscripció en el Registre de Col·legis Professionals i de Consells Valencians de Col·legis Professionals. [1999/M9587]
  
La Constitució Espanyola, en l'article 149.1.18, reserva a l'estat la competència sobre les bases del règim jurídic de les administracions públiques; i en l'article 36 preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria dictada per l'estat està inclosa en la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre, el Reial Decret Llei 5/1996, de 7 de juny, i la Llei 7/1997, de 14 d'abril, de Mesures Liberalitzades en Matèria de Sòl i de Col·legis Professionals.
  
Per la seua banda, l'Estatut d'Autonomia de la Comunitat Valenciana, en l'article 31, apartat 22, confereix a la Generalitat Valenciana competència exclusiva en matèria de col·legis professionals i exercici de professions titulades, sense perjuí d'allò que s'ha disposat en els articles 36 i 139 de la Constitució.
  
En ús d'aquestes competències es va promulgar la Llei 6/1997, de 4 de desembre, de Consells i Col·legis Professionals de la Comunitat Valenciana, en l'article 9 de la qual es disposa que el canvi de denominació d'un col·legi requerirà l'acord previ d'aquest i l'informe del Consell Valencià de Col·legis corresponent, i haurà de ser aprovat mitjançant decret del Govern Valencià.
  
El Col·legi Oficial de Doctors i Llicenciats en Ciències Químiques, Fisicoquímiques i Doctors en Química Industrial de València va ser inscrit en el Registre de Col·legis Professionals i de Consells Valencians de Col·legis Professionals, mitjançant assentament practicat pels òrgans competents de la Generalitat Valenciana el 23 de novembre de 1987, amb àmbit territorial d'acció en tota la Comunitat Valenciana.
  
El secretari del Col·legi Oficial de Doctors i Llicenciats en Ciències Químiques, Fisicoquímiques i Doctors en Química Industrial de València ha formalitzat, davant la actual Conselleria de Justícia i Administracions Públiques, la sol·licitud de canvi de denominació del citat col·legi professional, i adjunta, a aquests efectes còpia de l'acta de la Junta General Extraordinària del col·legi, del dia 30 de setembre de 1998, en què s'aprova la proposta de modificar l'actual denominació del col·legi, per la d'Il·lustre Col·legi Oficial de Químics de la Comunitat Valenciana, per tal d'adequar-la al seu àmbit territorial d'actuació i al mateix temps incloure les noves titulacions universitàries. El Consell Valencià de Col·legis de la respectiva professió, fins avui, no consta que haja sigut constituït.
  
Per tant, de conformitat amb allò que s'ha disposat en l'article 9 de la Llei 6/1997, de 4 de desembre, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques i prèvia deliberació del Govern Valencià, en la reunió del dia 9 de novembre de 1999,
  
DECRETE
  
Article únic
  
Aprovar el canvi de la denominació actual del Col·legi Oficial de Doctors i Llicenciats en Ciències Químiques, Fisicoquímiques i Doctors en Química Industrial de València, que passarà a denominar-se Col·legi Oficial de Químics de la Comunitat Valenciana.
  
En compliment de l'article 24 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, es disposa la inscripció d'aquest canvi de denominació en el Registre de Col·legis Professionals i de Consells Valencians de Col·legis Professionals.
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 9 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI